Zápisnica
zo zasadnutia dňa 16. októbra 2012

Prítomní:
podľa prezenčnej listiny

Program:
1.	Otvorenie
2.	Žiadosť Hlavného mesta SR o zaslanie stanoviska k vypracovaniu jednotnej koncepcie riešenia problematiky ľudí bez domova
3.	Rôzne

1. Otvorenie
Predseda komisie ospravedlnil účasť MUDr. V. Ferjenčíka a Mgr. M. Penera. Zároveň navrhol doplniť do programu:
-	ako bod č. 3: Aktualizácia pravidiel kontrolnej činnosti v podmienkach samosprávy MČ Bratislava - Ružinov, predkladá Ing. Rastislav Harman
Hlasovanie: 3 prítomní, 3 za, 0 proti, 0 sa zdržalo

Upravený program
1.	Otvorenie
2.	Žiadosť Hlavného mesta SR o zaslanie stanoviska k vypracovaniu jednotnej koncepcie riešenia problematiky ľudí bez domova
3.	Aktualizácia pravidiel kontrolnej činnosti v podmienkach samosprávy MČ Bratislava - Ružinov
4.	Rôzne

2. Žiadosť Hlavného mesta SR o zaslanie stanoviska k vypracovaniu jednotnej koncepcie riešenia problematiky ľudí bez domova - stanovisko

Komisia berie predložený materiál na vedomie s týmito pripomienkami:

-	vypracovanému materiálu chýba dôvodová správa; zdôvodnenie vypracovania koncepcie; cieľ, ktorý má byť výsledkom koncepcie ako aj hlbšia analýza konkrétnych návrhov riešenia; žiadame materiál o tieto časti dopracovať,
-	priority z  roku 2014 - riešenie chovancov z detských  domovov žiadame začať riešiť už v období roku 2013, nepresúvať na neskoršie obdobie,
-	financovanie aktivít je navrhované na mesto alebo mestské časti, žiadame o zadefinovanie iba jedného  z týchto subjektov, resp. uvedenie spôsobu dofinancovania,
-	koncepcia sa vysporiadava s už vzniknutou situáciou a jej následkami, žiadame aby boli brané do úvahy v koncepcii aj príčiny vzniku bezdomovectva a navrhnuté opatrenia na ich odstránenie,
-	v  závere tejto správy sú konštatované úlohy, bez stanovenia zodpovedných subjektov, žiadame ho dopracovať.

Hlasovanie: 3 prítomní, 3 za, 0 proti, 0 sa zdržalo

3. Aktualizácia pravidiel kontrolnej činnosti v podmienkach samosprávy MČ Bratislava - Ružinov

Materiál bol na prerokovanie predložený v deň rokovania KSS

Komisia berie predložený materiál na vedomie.
Hlasovanie: 3 prítomní, 3 za, 0 proti, 0 sa zdržalo

4. Rôzne

4a. P. Ižová podala návrh, aby rozbor hospodárenia za DD Pažítkovú MZ predkladal štatutárny zástupca, zároveň vyzvala kompetentné osoby, aby v tabuľkovej 
forme jasne predkladali správy o vyúčtovaní čerpania finančných prostriedkov na mimorozpočtovom účte.

P. Sloboda navrhol zvýšiť aktivity pre seniorov v DD Pažítková a využiť čerpanie prostriedkov z mimorozpočtových zdrojov na zlepšenie kvality života v DD. 

Hlasovanie: 3 prítomní, 3 za, 0 proti, 0 sa zdržalo

4b. P. Valková, vedúca odboru sociálnych služieb informovala poslancov o všetkých akciách, ktoré sa uskutočnili v MČ Ružinov k Európskemu roku aktívneho starnutia a solidarity medzi generáciami.

4c. P. Sloboda informoval poslancov o schválení jednorazového finančného príspevku k Vianociam pre rodiny s deťmi v hmotnej núdzi a pre nízkopríjmové rodiny. Výška tohto príspevku bude diferencovaná počtom detí v jednotlivých rodinách.

4d. P. Sloboda zároveň oznámil KSS, že v  prípade väčšieho záujmu seniorov o výlet vo Viedni sa uskutočni losovanie podľa stanovených pravidiel - prednosť majú prvoúčastníci - dňa 5. novembra 2012 o 15:30 h.

Najbližšie zasadnutie KSS bude v utorok 5. novembra 2012 o 15:30 h.

Ing. Vladimír Sloboda
predseda komisie 

Zapísala: Pokorná H.